“ไออาร์พีซี” จับมือ “กสิกรไทย”  ออกประกันคุ้มครองการส่งออก
“ไออาร์พีซี”รุกเพิ่มประสิทธิภาพการค้าต่างประเทศจับมือพันธมิตร“กสิกรไทย”ดันนวัตกรรมประกันความเสี่ยงการส่งออก“คุ้มครองเต็มร้อย จ่ายเร็วสุดไม่เกิน90วัน”
29 ธ.ค. 2554

“ไออาร์พีซี”รุกเพิ่มประสิทธิภาพการค้าต่างประเทศจับมือพันธมิตร“กสิกรไทย”ดันนวัตกรรมประกันความเสี่ยงการส่งออก“คุ้มครองเต็มร้อย จ่ายเร็วสุดไม่เกิน90วัน”




นายอธิคม เติบศิริ กรรมการผู้จัดการใหญ่ บริษัท ไออาร์พีซี จำกัด (มหาชน) เปิดเผยว่า บริษัทฯและธนาคารกสิกรไทย ได้ลงนามความร่วมมือนวัตกรรมทางการเงินด้านการประกันความเสี่ยง สำหรับการส่งออกสินค้าต่างๆ สู่ต่างประเทศในรูปแบบใหม่“IRPC Global Export Insured”เพื่อเพิ่มประสิทธิภาพและศักยภาพการแข่งขันทางธุรกิจส่งออกของบริษัทฯ ให้แข็งแกร่งยิ่งขึ้น โดยจะได้รับความคุ้มครองการชำระค่าสินค้า (Non Payment)เต็มมูลค่าสูงสุด ร้อยละ100ของมูลค่าการส่งออก พร้อมทั้งการใช้ระยะเวลาการจ่ายค่าสินไหมทดแทนไม่เกิน90วัน นับจากวันครบ




กำหนดชำระเงิน ทั้งนี้ คาดว่าในปี2555จะมีมูลค่าผ่านธุรกรรมดังกล่าวนี้ ราว1,500-2,000ล้านบาท สำหรับการส่งออกเม็ดพลาสติกไปยังต่างประเทศ “การประกันความเสี่ยงIRPC Global Export Insuredรูปแบบใหม่นี้จะเติมเต็มความต้องการของบริษัทฯ ในด้านการส่งออกได้ทั้งหมด เนื่องจากสามารถลดภาระการปล่อยเครดิตเทอมให้กับลูกค้า จากการร่นระยะเวลาการชำระค่าสินค้าได้เร็วขึ้น ทั้งยังช่วยลดทอนความเสี่ยงจากมูลหนี้ที่ลูกค้าไม่ชำระเงินได้อีกทางหนึ่ง ซึ่งจะส่งผลให้บริษัทฯ สามารถเพิ่มช่องทางการตลาดและลูกค้ารายใหม่ๆ ได้โดยมิต้องกังวลอีกต่อไป”นายอธิคมกล่าว
ด้านนายปรีดี ดาวฉาย รองกรรมการผู้จัดการอาวุโส ธนาคารกสิกรไทย ได้เปิดเผยเพิ่มเติมว่าIRPC Global Export Insured เป็นบริการประกันการส่งออก ที่ให้ความคุ้มครองการชำระเงินค่าสินค้าจากคู่ค้าในทันทีที่สินค้าได้ส่งออกจากท่าเทียบเรือจนกระทั่งได้ส่งมอบสู่คู่ค้าปลายทาง โดย ไออาร์พีซี จะได้รับชำระเงินค่าสินค้าอย่างครบถ้วนเต็มมูลค่าสูงสุดถึงร้อยละ100ของมูลค่าสินค้า และมีระยะเวลาการจ่ายค่าสินไหมทดแทนได้เร็วที่สุดไม่




เกิน 90วัน นับจากวันครบกำหนดชำระเงิน (เทียบกับการประกันรูปแบบเดิมที่มีระยะเวลาการจ่ายฯ ตั้งแต่180-300วัน) ทั้งยังสามารถคัดเลือกคู่ค้าที่ต้องการให้ทางธนาคารรับประกันได้อีกด้วย 
 บริการประกันการส่งออกIRPC Global Export Insuredเป็นความร่วมมือระหว่างธนาคารกสิกรไทยและองค์กรFactors Chain International(FCI)ซึ่งเป็นการรวมตัวกันของธนาคารพาณิชย์ชั้นนำกว่า 250 แห่งใน 67 ประเทศทั่วโลก เป็นบริการที่กำลังได้รับความนิยมอย่างสูง จากผู้ส่งออกและธนาคารพาณิชย์ระดับสากล สำหรับประเทศไทย มีธนาคารกสิกรไทยเพียงแห่งเดียวที่เป็นสมาชิกของFCIและสามารถให้บริการนี้ได้ ทั้งนี้บริการดังกล่าว จะช่วยเสริมสร้างความมั่นใจให้กับผู้ส่งออกในการดำเนินธุรกิจอย่างไร้กังวล เพิ่มพูนศักยภาพการแข่งขันในเวทีการค้าระดับสากล จนสามารถ




ขยายตลาดไปยังคู่ค้าใหม่ๆ เพิ่มขึ้น โดยธนาคารคาดว่า บริการIRPC Global Export Insuredซึ่งเป็นส่วนหนึ่งของ K-Value Chain Solutionsจะมีปริมาณธุรกรรมราว1,500-2,000ล้านบาท และจะส่งผลให้ภาพรวมของบริการประกันการส่งออก (Export Credit Insurance)ของธนาคารในปี2555มีมูลค่าราว35,000ล้านบาท
นายปรีดีกล่าวเพิ่มเติมว่า ที่ผ่านมาธนาคารกสิกรไทยได้นำเสนอนวัตกรรมบริการทางการเงินหลากหลายรูปแบบให้กับ ไออาร์พีซี อย่างต่อเนื่อง โดยล่าสุดก็ได้มีการพัฒนาIRPC ideal SOLUTIONในส่วนของระบบPro - Export Systemซึ่งเป็นบริการจัดการเอกสารในธุรกิจส่งออกเม็ดพลาสติกของ ไออาร์พีซี แบบออนไลน์ ช่วยลดเวลาลดแรงงานคน และความผิดพลาดจากการเตรียมเอกสาร
www.irpc.co.th